દેશના લોખંડી પુરુષ સરદાર પટેલની જન્મ જયંતિ દિનને ૩૧ ઓક્ટોબરે એમના સ્વપ્ન સમાન નર્મદા ડેમની નજીક સાધુ બેટ ખાતે નિર્મિત વિશ્વની સૌથી ઊંચી ૧૮૨ મીટરની ‘સ્ટેચ્યુ ઓફ યુનિટી’નું વડાપ્રધાન નરેન્દ્ર મોદીના હસ્તે લોકાર્પણ થવાનું છે તે વૈશ્વિક ઘટના બની રહે માટે વહીવટી તંત્ર દ્વારા તમામ તૈયારીઓને મંગળવારે મોડી સાંજ સુધીમાં આખરી ઓપ આપી દેવામાં આવશે. બુધવારે સવારે ૯ વાગ્યા પછી વડાપ્રધાન નરેન્દ્ર મોદીનું સાધુ બેટ ખાતે આગમન સાથે વિવિધ પ્રકારના કાર્યક્રમો શરૂ થશે. ભારતીય હવાઇદળ દ્વારા પુષ્પવૃષ્ટી અને આકાશમાં ત્રિરંગાની પ્રતિકૃતિ રચાશે. જ્યારે ૨૯ રાજ્યોમાંથી આવનારા કલાકારો પોતાના રાજ્યોના સાંસ્કૃતિક નૃત્યો, ગીતો પ્રસ્તુત કરશે.